b'\n_START_ARTICLE_\nArnaud Beltrame\n_START_SECTION_\nOpis\n_START_PARAGRAPH_\nArnaud Jean-Georges Beltrame je bil podpolkovnik v francoski narodni milici in odposlanski poveljnik de\xc5\xbeelne \xc5\xbeandarmerije v Audski enoti, ki je bil umorjen pri muslimanskem teroristi\xc4\x8dnem napadu na Carcassonne in Tr\xc3\xa8bes, ko se je ponudil za talca. Francoski predsednik Macron je dejal, da Beltrame zaslu\xc5\xbei "spo\xc5\xa1tovanje in ob\xc4\x8dudovanje celotnega ljudstva."  Za svoj pogum in zvestobo dol\xc5\xbenostim je bil posmrtno povi\xc5\xa1an v polkovnika  in je prejel odlikovanje Red legije \xc4\x8dasti\n_START_SECTION_\nPoreklo in \xc5\xa1olanje\n_START_PARAGRAPH_\nArnaud Jean-Georges Beltrame se je rodil 18. aprila 1973 v \xc3\x89tampesu, Francija. _NEWLINE_Njegov o\xc4\x8de Jean-Fran\xc3\xa7ois je umrl avgusta 2017 na morju,  mati, sicer starej\xc5\xa1a in bolehna \xc5\xbeenska, pa je vedra, odlo\xc4\x8dna in izredno pogumna Nicolle Beltrame, kar je pokazala tudi ob sinovi tragi\xc4\x8dni smrti. Njegova brata sta Damien in C\xc3\xa9dric. _NEWLINE_Arnold je maturiral kot najbolj\xc5\xa1i v svoji generaciji 2001 na Francoski voja\xc5\xa1ki akademiji , a 2002 na Francoski policijski ljudski \xc4\x8dastni\xc5\xa1ki \xc5\xa1oli.\n_START_SECTION_\nVoja\xc5\xa1ka slu\xc5\xbeba\n_START_PARAGRAPH_\nObiskoval je te\xc4\x8daj za rezervne \xc4\x8dastnike med slu\xc5\xbeenjem voja\xc5\xa1\xc4\x8dine, ter je postal rezervni topni\xc5\xa1ki \xc4\x8dastnik, dodeljen 35. letalskemu topni\xc5\xa1kemu polku v Tarbesu in potem 8. topni\xc5\xa1kemu polku v Commercyju. Nato je prestopil k \xc5\xbeandarmeriji ter je bil kmalu dodeljen k premi\xc4\x8dni \xc5\xbeandarmeriji v Satoryju blizu Versaillesa, nakar so ga 2003 dolo\xc4\x8dili prav tam za izbrano \xc5\xbeandarmerijo padalskega oddelka (EPIGN). 2005 je od\xc5\xa1el v Irak, kjer je prejel voja\xc5\xa1ka odlikovanja. Nato se je pridru\xc5\xbeil Francoski republikanski gardi, ki skrbi za \xc4\x8dastne \xc4\x8dete in dr\xc5\xbeavno varnost.  Slu\xc5\xbeboval je v Elizejski pala\xc4\x8di med 2006 in 2010 ter postal poveljnik de\xc5\xbeelne \xc5\xbeandarmerije v Avranchesu od 2010 do 2014. Nekaj \xc4\x8dasa je deloval v ministrstvu za varstvo okolja ter postal poveljnik carcassonnske pokrajinske \xc5\xbeandarmerije v jugozahodni Franciji avgusta 2017.\n_START_SECTION_\nRazbojni\xc5\xa1ki napad v Carcassonu in Tr\xc3\xa8besu\n_START_PARAGRAPH_\nV petek zjutraj, 23. marca 2018, je 26-letni  Radouane Lakdim, ki je bil varnostnim organom \xc5\xbee od prej znan kot prestopnik - prekup\xc4\x8devalec in u\xc5\xbeivalec mamil, za\xc4\x8del svoj nasilni\xc5\xa1ki pohod v Carcassonu. Tam je vdrl v tuj avto, ustrelil v glavo sovoznika, obstrelil voznika in z ukradenim avtom nadaljeval vo\xc5\xbenjo proti 8 km oddaljenemu Tr\xc3\xa8besu, kamor se z avtomobilom lahko pripelje v osmih minutah.  _NEWLINE_Okrog 11h dopoldne je vdrl razbojnik, ki je bil oboro\xc5\xbeen s pi\xc5\xa1tolo, lovskim no\xc5\xbeem in tremi doma narejenimi bombami, v samopostre\xc5\xbebo verige super U. Ustrelil je dva \xc4\x8dloveka - med katerima je bil eden zaposlen v trgovini - in zajel nekaj talcev. Policija je pregovarjala z njim za ispustitev talcev, ki se jim je medtem posre\xc4\x8dil pobeg; za zadnjo, blagajni\xc4\x8dajko Julijo (Julie), ki je bila \xc5\xbee 40 let zaposlena v samopostre\xc5\xbebi, pa se je v zameno ponudil sam poveljnik v upanju, da mu bo uspelo napadalca razoro\xc5\xbeiti.  _NEWLINE_Med nasilni\xc5\xa1kim napadom v Tr\xc3\xa8besu je torej francoski dr\xc5\xbeavljan Radouane Lakdim, musliman maro\xc5\xa1kega porekla, za\xc4\x8del kri\xc4\x8dati islamske krilatice, med drugim: Alahu akbar - vse vas bom pobil! \xe2\x80\x93 in da deluje v okviru Islamske dr\xc5\xbeave za osvoboditev Sirije.  Zahteval je osvoboditev Salaha Abdeslama, prav tako muslimana maro\xc5\xa1kega porekla; on je edini pre\xc5\xbeiveli od soudele\xc5\xbeencev, ki so v petek, 13. novembra 2015, izvedli teroristi\xc4\x8dne napade v Parizu, v katerih je bilo umorjenih 137, a ranjenih 386 ljudi. \xc5\xa0tiri mesece se je skrival, a 18. marca 2016 so ga kon\xc4\x8dno ujeli v njegovi rojstni bruseljski \xc4\x8detrti Molenbeek ter ga izro\xc4\x8dili francoskim pravosodnim organom.    _NEWLINE_ _NEWLINE_Ko je zajel talce, se je z njimi zabarikadiral v samopostre\xc5\xbeni trgovini. Podpolkovnik protiteroristi\xc4\x8dne enote Beltrame je vodil re\xc5\xa1evalni poseg in je dosegel izpustitev osmih talcev; v zameno za talko Julijo se je sam ponudil za talca. Poleg sebe je pustil odprt telefon, da so od zunaj mogli spremljati dogajanje. Ko je napadalec za\xc4\x8del streljat in je hudo ranil podpolkovnika, so Beltramovi sodelavci vedeli, da je \xc4\x8das za delovanje: vdrli so v samopostre\xc5\xbebo in okrog 14.40 ustrelili napadalca. Pri tem je bil voditelj posega smrtno ranjen, strel pa je zadel tudi \xc4\x8dlana posebnih enot in ga ranil. Beltrame je kmalu po prevozu v bolni\xc5\xa1nico umrl. Pri tem celotnem napadu je bilo na koncu pet mrtvih \xe2\x80\x93 vklju\xc4\x8dno z napadalcem \xe2\x80\x93 in petnajst ranjenih.\n_START_SECTION_\nOsebno \xc5\xbeivljenje\n_START_PARAGRAPH_\nRonald je odra\xc5\xa1\xc4\x8dal v neverni dru\xc5\xbeini; pri 33ih letih pa se je 2008 spreobrnil na katoli\xc5\xa1ko vero in prejel po dveh letih katehumenata zakramente krsta, birme in prvega svetega obhajila. _NEWLINE_2015 je poromal v baziliko Sainte-Anne-d\'Auray k sveti Ani, "kjer se je priporo\xc4\x8dil Devici Mariji, da bi mu pomagala najti \xc5\xbeeno svojega \xc5\xbeivljenja" in malo za tem se je "spoznal z Marielle, ki je imela globoko in obzirno vero."  V svojem prvem javnem nastopu je njegova vdova dejala o njem: "Njegovo ravnanje je bilo juna\xc5\xa1ko kot policaja in kot kristjana; zanj je to pomenilo eno in isto."  _NEWLINE_Zaro\xc4\x8dila sta se za Veliko no\xc4\x8d 2016 v bretonskem cistercijanskem samostanu Timadeuc, ki ga je Arnold rad obiskoval. Na ob\xc4\x8dini se je Arnold poro\xc4\x8dil z Marielle civilno avgusta 2016,; nameravala pa sta se poro\xc4\x8diti cerkveno 9. junija  2018 v cerkvi Sv. Nazarija in Celza. Nekatera poro\xc4\x8dila navajajo, da ju je duhovnik Jean-Baptiste na smrtni postelji cerkveno poro\xc4\x8dil v ganljivem obredu ; duhovnik Aude Bari\xc3\xa9ty, ki mu je podelil sveto maziljenje, pa mu je lahko dal le \xc5\xa1e vesoljno odvezo, ker je bil Arnold takrat nezavesten._NEWLINE_Nedolgo pred svojo juna\xc5\xa1ko smrtjo je Arnold poromal v Santiago de Compostela v \xc5\xa0paniji.  Zanimal se je za francosko zgodovino, zlasti za njene kr\xc5\xa1\xc4\x8danske korenine.\n_START_SECTION_\nPriznanja\n_START_PARAGRAPH_\nFrancoski minister za notranje zadeve Collomb, nato pa tudi francoski predsednik Macron, sta govorila o Beltramovem pogumu in hrabrosti._NEWLINE_Narodno priznanje so izkazali Beltramu v pala\xc4\x8di Les Invalides v Parizu 27. marca 2018 pod Macronovim predsedovanjem._NEWLINE_Dr\xc5\xbeavne zastave in prapori \xc5\xbeandarmerije ter dr\xc5\xbeavnega zbora so bili spu\xc5\xa1\xc4\x8deni na pol kopja. Veliko mest je najavilo, da bodo po tem novem heroju poimenovali ceste, trge ali stavbe.  _NEWLINE_Pape\xc5\xbe Fran\xc4\x8di\xc5\xa1ek je v so\xc5\xbealju, ki ga je izrazil sorodnikom, prijateljem in znancem, ki so bili prizadeti zaradi teroristi\xc4\x8dnega napada 23. marca 2018 v Tr\xc3\xa8besu in Carcassonnu, posebej pohvalil \xc2\xbbvelikodu\xc5\xa1no in juna\xc5\xa1ko dejanje (pod)polkovnika Arnauda Beltrama, ki je \xc5\xbertvoval svoje \xc5\xbeivljenje, da je za\xc5\xa1\xc4\x8ditil nedol\xc5\xbene ljudi\xc2\xab\xc2\xa0_NEWLINE_Beltrame je menda pripadal tudi francoskim prostozidarjem, ker je prejel javno priznanje od Velike lo\xc5\xbee Grand Orient de France.'